《舟次新林先寄府尹安中尚书用李白寄杨江宁韵二首 其一》
宋代·郭祥正

金陵龙虎国，况与王谢期。挂帆须一往，愿借天风吹。

昔解徐孺榻，别来劳梦思。钟峰当北户，浮玉出东池。

柳青白下门，鹭栖琼树枝。但对樽中物，何嗟镜里丝。

如闻紫泥诏，起公翊明时。霈为天下霖，一洗旱暵悲。

请歌甘棠歌，翻作新林诗。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。